ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
· privind înființarea Serviciului de asistență comunitară 

Văzând referatul nr. 28251/06.10.2021, prin care primarul oraşului propune înființarea Serviciului de asistență comunitară, precum şi raportul de specialitate întocmit de compartimentul de resort, înregistrat sub nr. 29421/20.10.2021;
Ţinând seama de dispoziţiile art. 38 alin. 1), art. 39 şi art. 41 alin. 1) şi 3) din Legea asistenței sociale nr. 292/2011 precum şi ale art. 8 alin. 1) şi 2) şi art. 10 alin. 3) şi 6) din Legea 197/2012 privind asigurarea calității în domeniul serviciilor sociale;
În baza avizului Secretarului General al orașului Boldeşti-Scăeni nr.29422/20.10.2021 și a avizului comisiei de specialitate nr. 2 – administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2), lit. „d” şi alin. (7) lit. „b” , art. 139 alin. (1) şi ale art. 196 alin. (1) lit. „a” din O.U.G. nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă înființarea Serviciului de asistență comunitară ca structură fără personalitate juridică în cadrul Direcției de Asistență Socială Boldeşti-Scăeni.
Art.2. Se aprobă Regulamentul de organizare şi funcționare al Serviciului de asistență comunitară conform anexei, care face parte integrantă din prezenta hotărâre. 
[bookmark: _GoBack]Art.3. Prezenta hotărâre se comunică Direcției de Asistență Socială şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

